ผมมีอาการคัดจมูก สีจมูกจนเป็นแผลในบางครั้ง หายใจไม่ค่อยออกมีน้ำมูกใสๆจามบ้าง ปวดจมูก ส่วนใหญ่จะเป็นช่วงที่มีฝุ่นเยอะๆและช่วงที่อากาศเปลี่ยนแปลงเช่น ร้อนๆแล้วฝนตก ร้อนแล้วหนาว ผมอยากทราบว่าผมเป็นโรคอะไรครับควรหายาอะไรมาทานครับ
สวัสดีครับ จากอาการที่เล่ามา มีความเป็นไปเป็นที่จะมีอาการจมูกอักเสบจากภูมิแพ้ ซึ่งเกิดขึ้นเมื่อระบบภูมิคุ้มกันของร่างกายมีปฏิกิริยาตอบสนองต่อสารก่อภูมิแพ้ในอากาศ เช่น ฝุ่นละออง ไรฝุ่น เกสรดอกไม้ ฯลฯมักทำให้ผู้ป่วยจาม คัดจมูก คันจมูก น้ำมูกไหล และเจ็บคอเบื้องต้นควรดูแลตัวเองด้วยการหลีกเลี่ยงสารก่อภูมิแพ้ในอากาศ เช่น ฝุ่นควัน ดังที่กล่าวไป หากจำเป็นต้องเผชิญกับฝุ่นควัน แนะนำให้สวมหน้ากากอนามัยป้องกัน และควรไปปรึกษาแพทย์เพื่อตรวจวินิจฉัยโรค ตรวจระดับความรุนแรงของอาการ และโรคที่อาจเกิดร่วมกันอื่น ๆ เช่น หอบหืดเพื่อให้แพทย์ให้การรักษาเช่น ยาแก้แพ้ ต่อไปครับ